Atklāta konkursa 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”
 ID Nr. CAIP 2024/172

Atbildes uz 17.01.2025. iesniegtajiem jautājumiem 


Iespējamais pretendents atklātā konkursā “Rīgas valstspilsētas ielu seguma periodiskās atjaunošanas darbi” nolikumu (identifikācijas Nr. CAIP 2024/172) (turpmāk – Nolikums), izvērtējot Nolikumu, lūdz veikt šādas izmaiņas vai papildinājumus un sniegt skaidrojumus:
	
1. jautājums:
[bookmark: _Hlk188001960]Nolikuma 12. pielikumā iepirkuma līguma projektā lūdzam iekļaut izpilddokumentācijas satura aktuālo redakciju. Pašlaik Nolikumā ieļautā redakcija:
4.pielikums
pie 202___. gada ___.__________
līguma Nr. ______________
IZPILDDOKUMENTĀCIJAS SATURS
1. Akts par darbu pabeigšanu objektā (Līguma 2.pielikums);
1. Būves vietas nodošanas akts uzsākot darbus (2.pielikums Ministru kabineta 2014. gada 14. oktobra noteikumiem Nr.633 “Autoceļu un ielu būvnoteikumi”);
1. Akts par faktiski izpildīto darbu apjomu un izmaksām (Līguma 5.pielikums);
1. Akts par faktiski izpildīto darbu izmaksām (Līguma 6.pielikums);
1. Segto darbu pieņemšanas akti (3.pielikums Ministru kabineta 2014. gada 14. oktobra noteikumiem Nr.633 “Autoceļu un ielu būvnoteikumi”) kopā ar testēšanas pārskatiem;
1. Būvdarbu žurnāls (ja attiecināms);
1. Objekta nodošanas un pieņemšanas akts (Līguma 7.pielikums);
1. Darbu daudzumu un izmaiņu akts;
1. u.c. dokumenti, kas saistīti ar Līguma izpildi pēc Pasūtītāja pieprasījuma.

Pasūtītājam nododamās izpilddokumentācijas eksemplāram jābūt numurētam (numurēta katra lapa, lapas labajā augšējā stūrī).
Aktuālā izpilddokumentācijas satura redakcija, ko Rīgas valstspilsētas pašvaldības Ārtelpas un mobilitātes departaments (turpmāk – ĀMD) pieprasīja iesniegt 2024.gada ielu segumu atjaunošanas darbu ietvaros:
IZPILDDOKUMENTĀCIJAS SATURS
1. Akts par darbu pabeigšanu objektā (Līguma 2.pielikums)………………………………………...x
2. Būves vietas nodošanas akts uzsākot darbus (2.pielikums Ministru kabineta 2014. gada 
14. oktobra noteikumiem Nr.633 “Autoceļu un ielu būvnoteikumi”);…………………………….x
3. Akts par faktiski izpildīto darbu apjomu un izmaksām (Līguma 5.pielikums);…………………...x
4. Akts par faktiski izpildīto darbu izmaksām (Līguma 6.pielikums);………………………………xx
5. Segto darbu pieņemšanas akti (3.pielikums Ministru kabineta 2014. gada 14. oktobra
noteikumiem Nr.633 “Autoceļu un ielu būvnoteikumi”) kopā ar testēšanas pārskatiem;………..xx
6. Būvdarbu žurnāls (ja attiecināms);……………………………………………………………...…..xx
7. Objekta nodošanas un pieņemšanas akts (Līguma 7.pielikums);…………………………………xx 
8. Darbu daudzumu un izmaiņu akts;………………………………………………………………..xx
9. Akti par fakta konstatāciju……………………………………………………………….………. xx
10. Darbu veikšanas atļaujas…………………………………………………………………….……xx
11. u.c. dokumenti, kas saistīti ar Līguma izpildi pēc Pasūtītāja pieprasījuma……………………….xx

Pasūtītājam nododamās izpilddokumentācijas eksemplāram jābūt numurētam (numurēta katra lapa, lapas labajā augšējā stūrī).
Atbilde:
Komisija informē, ka turpmākajos iepirkumos tiks ņemti vērā pretendenta ieteikumi, bet šī Līguma projekta pielikumā Nr.4 – Izpilddokumentācijas saturs, visus nepieciešamos dokumentus, kas nav definēti atsevišķi, var pievienot, pamatojoties uz 9.punktu – “u.c. dokumenti, kas saistīti ar Līguma izpildi pēc Pasūtītāja pieprasījuma”.



2. jautājums:
Nolikuma 12.pielikumā iepirkuma līguma projektā lūdzam iekļaut informāciju, ka pie darbu nodošanas nepieciešams saņemt ĀMD atzinumu.
Atbilde:
Komisija informē, ka turpmākajos iepirkumos tiks ņemts vērā pretendenta ieteikums, bet šī Līguma ietvaros, Pasūtītājs informēs pretendentu par nepieciešamību saņemt Rīgas valstspilsētas pašvaldības Ārtelpas un mobilitātes departamenta (ĀMD) atzinumu atbilstoši Līguma projekta pielikuma Nr.4 – Izpilddokumentācijas saturs 9.punktam – “u.c. dokumenti, kas saistīti ar Līguma izpildi pēc Pasūtītāja pieprasījuma”.


3. jautājums:
Nolikuma 12. pielikumā iepirkuma līguma projektā lūdzam skaidrot vai koriģēt definīciju “Darbi” un līguma 5. punktu “Darbi”. Nolikumā ir teikts, ka līgumi tiek slēgti par katru no daļām (ir trīs daļas, tātad trīs līgumi). Katrā no daļām (līgumiem) ir 3-5 objekti. Nav saprotams vai ar darbiem tiek uzskatīts 3 vai 5 objektu kopums vai katrs no objektiem. Tajā pašā laikā Nolikuma 2.2.1. apakšpunktā ir minēts, ka pretendentam, iesniedzot piedāvājumu, jāiesniedz Darbu veikšanas kalendārais grafiks katram objektam, par katru Konkursa priekšmeta daļu, uz kuru tiek iesniegts piedāvājums, lai Pasūtītājam ir saprotams, kā objekti tiks salāgoti un kādā secībā objekti tiks izkārtoti, un kādā secībā tiks uzsākti darbi. Savukārt darbus var uzsākt tikai pēc paziņojuma par finansējuma pieejamību (attiecīgi – vai paziņojums būs par katru no objektiem vai par visu līgumu?). Arī darbu izpildes termiņš uzsākas pēc paziņojuma par finansējumu saņemšanas brīža (attiecīgi – vai tiks vērtēts kopējais darbu izpildes termiņš visiem objektiem kopā, ja objektus drīkst būvēt secīgi, vai termiņš būs par katru no objektiem atsevišķi?).
Atbilde:
Komisija skaidro, ka Līguma projekta 1.4.apakšpunktā “Darbi” ir definēts būvdarbu kopums, attiecīgi par kuru saskaņā ar Līguma projekta 5.punktu tiks slēgts līgums par katru Konkursa daļu, attiecīgi Līguma projekta 5.1.apakšpunktā tiks norādīti katrā Konkursa daļā iekļautie objekti un to darbu izpildes termiņš.
Komisija skaidro, ka paziņojums par finansējuma darbu izpildei pieejamību tiks sūtīts par katru Konkursa daļu.
Komisija skaidro, ka  izpildītājam ir jāizvērtē sava kapacitāte un darbi objektos ir jāveic paralēli, kā arī darbu veikšanas kalendārais grafiks jāsastāda atbilstoši katra objekta norādītajam izpildes termiņam un pirms darbu veikšanas jāsaskaņo ar pasūtītāju, kurš, nepieciešamības gadījumā var norādīt, ka darbus jāveic nakts stundās vai brīvdienās, lai darbi radītu pēc iespējas mazāku ietekmi uz satiksmi un tās ierobežojumu ilgumu.
Komisija skaidro, ka objektiem, kuriem būvniecības darbu izpildes termiņš ir mazāks vai vienāds ar 45 (četrdesmit piecas) kalendārajām dienām, tad grafikā darbu izpilde jānorāda pa dienām, savukārt, ja būvniecības darbu izpildes termiņš ir vienāds vai lielāks par 46 (četrdesmit sešas) kalendārajām dienām, tad  kalendārajā grafikā darbu izpilde var tikt norādīta pa nedēļām.


4. jautājums:
Nolikuma 12. pielikumā iepirkuma līguma projektā 10.12. apakšpunktā ir noteikts Izpilddokumentācijas iesniegšanas termiņš 60 dienas. Lūdzam papildināt/koriģēt līguma punktu, nosakot, ka izpilddokumentācijas iesniegšanas termiņš sākas no brīža, kad saņemti visi dokumenti (kas saistīti ar izpilddokumentācijas sagatavošanu) no ĀMD puses – piemēram, papildu vienošanās, kas nepieciešama pēc faktisko darbu apjomu precizēšanas un cenu pazeminājumu aprēķina saņemšanas.
Atbilde:
Komisija skaidro, ka Izpilddokumentācijas sākuma datums netiks mainīts, taču norādām, ka pretendents drīkst informēt Pasūtītāju rakstveidā par objektīviem iemesliem Izpilddokumentācijas iesniegšanas termiņa iespējamo neievērošanu.


5. jautājums:
Nolikuma 2.2.1. apakšpunktā ir minēts, ka pretendentam, iesniedzot piedāvājumu, jāiesniedz Darbu veikšanas kalendārais grafiks katram objektam, par katru Konkursa priekšmeta daļu, uz kuru tiek iesniegts piedāvājums, lai Pasūtītājam ir saprotams, kā objekti tiks salāgoti un kādā secībā objekti tiks izkārtoti, un kādā secībā tiks uzsākti darbi. Lūdzam precizēt, vai nepieciešams iesniegt arī katra objekta detalizētu darbu veikšanas grafiku, un, ja nepieciešams arī detalizēts grafiks par katru no objektiem, tad lūdzam precizēt grafika detalizācijas pakāpi.
Atbilde:
Lūdzam skatīt atbildi uz 3.jautājumu.












